Rasina külanõukogu
Rasina külanõukogu oli külanõukogu Eesti NSV-s aastatel 1945–1963. Külanõukogu halduskeskus asus Rasina külas. Rasina külanõukogu moodustati Eesti NSV Ülemnõukogu Presiidiumi 13. septembri 1945 seadlusega Tartumaa Ahja valla koosseisus. Külanõukogu esimees 1945. aastast oli Johannes Hiiesalu. Eesti NSV Ülemnõukogu Presiidiumi 26. septembri 1950 seadlusega Ahja vald likvideeriti ja Rasina külanõukogu territoorium arvati Põlva rajooni koosseisu. 1954. aastal liideti Rasina külanõukogu senisele territooriumile likvideeritud Laane külanõukogu alad. Rasina külanõukogu likvideeriti Eesti NSV Ülemnõukogu Presiidiumi 18. jaanuari 1963 seadlusega. Selle alad liideti Mooste külanõukoguga.